
ЧӐВАШ РЕСПУБЛИКИН

САККУНӖ

Вырӑн пӗлтерӗшлӗ пурте усӑ куракан
автомобиль ҫулӗсене проектлас, тӑвас, 
юсаса ҫӗнетес енӗпе ҫул-йӗр ӗҫ-хӗлӗнчи 
полномочисене Чӑваш Республикинчи хула, ял поселенийӗсемпе муниципаллӑ районсен вырӑнти хӑй тытӑмлӑх органӗсем тата 
Чӑваш Республикин патшалӑх влаҫӗн 
органӗсем хушшинче ҫӗнӗрен 
пайласси ҫинчен 
Чӑваш Республикин Патшалӑх Канашӗ

2015 ҫулхи раштав уйӑхӗн 24-мӗшӗнче

йышӑннӑ

1 статья. Ҫак Саккун йӗркелекен ыйтусем
Ҫак Саккун Федерацин "Раҫҫей Федерацийӗн субъекчӗсен патшалӑх влаҫӗн саккун кӑларакан (представительлӗ) тата ӗҫ тӑвакан органӗсене йӗркелемелли пӗтӗмӗшле принципсем ҫинчен" 1999 ҫулхи юпа уйӑхӗн 6-мӗшӗнчи 184-ФЗ №-лӗ саккунӗн 263 статйин 61-мӗш пункчӗпе, Федерацин "Раҫҫей 
Федерацийӗнче хӑй тытӑмлӑха йӗркелемелли пӗтӗмӗшле принципсем ҫинчен" 2003 ҫулхи юпа уйӑхӗн 6-мӗшӗнчи 131-ФЗ №-лӗ саккунӗн 17 статйин 12-мӗш пайӗпе, Чӑваш Республикин "Чӑваш Республикинче вырӑнти хӑй тытӑмлӑха йӗркелесси ҫинчен" 2004 ҫулхи юпа уйӑхӗн 18-мӗшӗнчи 19 №-лӗ саккунӗн 6 статйин 1.2-мӗш пайӗпе, 8 статйин 1-мӗш пайӗн 5-мӗш пункчӗпе, 4-мӗш пайӗпе, 9 статйин 1-мӗш пайӗн 5-мӗш пункчӗпе килӗшӳллӗн вырӑн пӗлтерӗшлӗ пурте усӑ куракан автомобиль ҫулӗсене проектлас, тӑвас, юсаса ҫӗнетес енӗпе ҫул-йӗр ӗҫ-хӗлӗнчи полномочисене Чӑваш Республикинчи 
хула, ял поселенийӗсемпе муниципаллӑ районсен вырӑнти хӑй тытӑмлӑх 
органӗсем тата Чӑваш Республикин патшалӑх влаҫӗн органӗсем хушшинче ҫӗнӗрен пайлассипе ҫыхӑннӑ хутшӑнусене йӗркелет.

2 статья.
Чӑваш Республикинчи хула, ял поселенийӗсен вырӑнти хӑй тытӑмлӑх органӗсен полномочийӗсене ҫӗнӗрен пайласси  
Чӑваш Республикинчи хула, ял поселенийӗсен (малалла – поселенисем) вырӑнти хӑй тытӑмлӑх органӗсен поселенисене кӗрекен халӑх пурӑнакан вырӑнсен чиккисенче вырӑн пӗлтерӗшлӗ пурте усӑ куракан 
автомобиль ҫулӗсене проектлас, тӑвас, юсаса ҫӗнетес енӗпе ҫул-йӗр 
ӗҫ-хӗлӗнчи полномочийӗсене Чӑваш Республикин Министрсен Кабинечӗ 
е вӑл полномочи панӑ Чӑваш Республикин ӗҫ тӑвакан влаҫӗн ҫул-йӗр хуҫалӑхӗ енӗпе патша​лӑх политикине тытса пыракан органӗ (малалла – полномочиллӗ орган) пурнӑҫлать.

3 статья.
Чӑваш Республикинчи муниципаллӑ районсен вырӑнти хӑй тытӑмлӑх органӗсен полномочийӗсене ҫӗнӗрен пайласси 

Чӑваш Республикинчи муниципаллӑ районсен (малалла – муниципаллӑ районсем) вырӑнти хӑй тытӑмлӑх органӗсен халӑх пурӑнакан вырӑнсен чиккисен тулашӗнчи муниципаллӑ район чиккисенче вырӑн пӗлтерӗшлӗ пурте усӑ куракан автомобиль ҫулӗсене проектлас, тӑвас, юсаса ҫӗнетес енӗпе ҫул-йӗр ӗҫ-хӗлӗнчи полномочийӗсене Чӑваш Республикин Министрсен Кабинечӗ е полномочиллӗ орган пурнӑҫлать.

4 статья.
Ҫӗнӗрен пайлакан полномочисене пурнӑҫлас ӗҫе укҫа-тенкӗпе тивӗҫтермелли ҫӑл куҫсем
Ҫак Саккунӑн 2 тата 3 статйисемпе пӑхса хӑварнӑ полномочисене Чӑваш Республикин Министрсен Кабинечӗ е полномочиллӗ орган Чӑваш Республикин республика бюджечӗ ҫинчен калакан Чӑваш Республикин саккунӗпе асӑннӑ тӗллевсем валли пӑхса хӑварнӑ бюджет укҫи-тенки шайӗнче Чӑваш Республикин республика бюджечӗн укҫи-тенкипе пурнӑҫлать.

5 статья. Пӗтӗмлетӳ положенийӗсем
1.  Ҫак Саккунӑн 2 тата 3 статйисемпе пӑхса хӑварнӑ полномочисене поселенисен, муниципаллӑ районсен вырӑнти хӑй тытӑмлӑх органӗсем тата Чӑваш Республикин патшалӑх влаҫӗн органӗсем хушшинче ҫак Саккун вӑя кӗнӗ кунран пуҫласа пилӗк ҫуллӑх срока ҫӗнӗрен пайлаҫҫӗ.

2. Ҫак Саккун вӑя кӗриччен йышӑннӑ тата ҫӗнӗрен пайлакан полномочисене пурнӑҫлас ӗҫпе ҫыхӑннӑ Чӑваш Республикин саккунӗсемпе ҫак Саккуна хирӗҫлемен пайра усӑ кураҫҫӗ.

3. Ҫак Саккунӑн 2 тата 3 статйисемпе пӑхса хӑварнӑ полномочисене пурнӑҫлас ӗҫе йӗркелесе тӑракан поселенисен тата муниципаллӑ районсен уставӗсем тата муниципалитетӑн ытти нормативлӑ право акчӗсем 2016 ҫулхи кӑрлач уйӑхӗн 1-мӗшӗнчен пуҫласа ҫак Саккуна тата Чӑваш Республикин ытти нормативлӑ право акчӗсене хирӗҫлемен пайра вӑйра тӑраҫҫӗ.

4. Ҫак Саккун 2016 ҫулхи кӑрлач уйӑхӗн 1-мӗшӗнчен пуҫласа вӑя кӗрет.

